কিছু উদ্যমী তরুণ ও গ্রীণলিফ নামক একটি স্বেচ্ছাসেবী সংগঠনের উদ্যোগে ৬ আগষ্ট মঙ্গলবার মৌলভীবাজার কারাগারে হতদরিদ্র কয়েদীদের মধ্যে ঈদের পোষাক বিতরণ করা হয়েছে। প্রায় একশত কয়েদীর মধ্যে ৫০টি টি-শার্ট, ৪০টি পাঞ্জাবি ও ১০টি শার্ট বিতরণ করা হয়। এছাড়া কারাগারে মায়ের সাথে অবস্থানরত দুটি শিশুকে ঈদের পোষাক দেওয়া হয়েছে। কয়েদীদের হাতে পোষাক তুলে দেন জেলা প্রশাসক মো. কামরুল হাসান। এ সময় উপস্থিত ছিলেন জেল সুপার আল-মামুন, বিটিভি জেলা প্রতিনিধি হাসানাত কামাল, গ্রীণলিফ ক্লাবের সভাপতি সৈয়দ মাহবুব মোর্শেদ, সাধারণ সম্পাদক রুমন মজুমদার, বাবু শিকদার প্রমুখ।